**Előterjesztés a Balaton-Nagybereki Vízitársulat 2019.05.30.-i Küldöttgyűlésére**

**Tárgy:** Beszámoló a a 2018 évi feladatok teljesítéséről.

**Tisztelt Küldöttgyűlés!**

2018 évi feladattervünket a Küldöttgyűlés a **6/2018.(05.25.) sz**. határozatával hagyta jóvá az alábbi tartalommal:

**6/2018.(05.25.) sz. határozat**

***A küldöttgyűlés megtárgyalta a 2018. évi feladatok meghatározására vonatkozó előterjesztést, és az abban foglaltakat az alábbiak szerint hagyja jóvá:***

***1.)***

 ***- Közfeladatok ellátását, és a vízjogi üzemelési engedélyben foglalt csatorna fenntartási kötelezettségek végrehajtását havi megrendelésekben foglalt műszaki tartalommal hajtsa végre a társulat.***

* ***A megrendelésben rögzítendő feladatok vízjogi üzemelési engedélynek való megfeleltetését a Megrendelő műszaki ellenőre és a VT ügyvezetése közösen felügyeli.***
* ***Vita esetén haladéktalanul egyeztetni kell az ügyvezetésnek a Megrendelőjével és annak műszaki ellenőrével.***

***2.)***

 ***- Kéri a Küldöttgyűlés a csatorna fenntartottság fokozását úgy a kaszálásra kijelölt csatornák volumenének, mint azokon a művelési szélesség növelésének a tekintetében.***

* ***Felkéri a Küldöttgyűlés a Megrendelő Hubertus és a Vállalkozó VT képviselőit, hogy a havi megrendelések rögzítésénél erre a Küldöttgyűlési elvárásra legyenek tekintettel.***
* ***Felkéri a Küldöttgyűlés az Intéző Bizottságot, hogy a 2018. évi feladatok végrehajtásáról készülő beszámolóban ennek alakulására térjen ki!***

***3.)***

 ***- Felkéri a Küldöttgyűlés a társulat elnökét, hogy a tárgyévi vállalkozási szerződésnek a havi elszámolására, és a havonta változó egységár képzésére vonatkozóan szerezze be a Megrendelő Hubertus Bt. könyvvizsgálójának szakvéleményét.***

* ***Ebben kerüljön rögzítésre, hogy az alkalmazott elszámolás megfelel a vonatkozó pénzügyi, számviteli előírásoknak.***
* ***Kéri a Küldöttgyűlés, hogy a társulat elnöke a megállapításokat terjessze az IB következő ülése elé, indokolt esetben az FB bevonásával.***

***4.)***

***Belvíz átemelési tevékenység végzését vállalkozási tevékenység keretében végezze a társulat. A megkötendő szerződések alapján kiszámlázásra kerülő számla ellenértéke nyújtson fedezetet a felmerülő önköltségre, valamint 7 % marginra!***

***Pénzügyi fedezetét a szerződés szerinti havi számlákkal, és a szolgáltatásra igényt tartó egyéb szervezetekkel kötendő megállapodás alapján kiállítandó számlákkal kell biztosítani.***

Fenti feladataink végrehajtása az alábbiak szerint valósult meg.

**Csatorna fenntartás.**

KGY határozatnak megfelelő vállalkozási szerződést megkötöttük a finanszírozó Hubertus Agráripari Bt.-vel.

Szerződésünk alapján elvégeztük a csatorna hálózatunkon az egyszeri kaszálást 07-08-09.-10.- 11. hónapokban. A november végéig el nem készült meder kaszálások 2019 január-februárjára áthúzódtak, de a belvíz szivattyúzás alatt a vizek lefolyását nem befolyásolta lényegesen, a szivattyúzási szükséglet a tavalyi évnek alig 5 %-a volt. Ennek során gazt kaszáltunk a gátakon (vízszintes felületen) **1 610 ezer nm**-en, szemben a z előző évi **996 ezer nm**-el. Nádat a rézsűkön és a mederben **1 125 ezer nm**-en, szemben a 2017 évi **1 330 ezer** nm-el. Így az összes kaszált gát, - rézsű,- meder felület **2 736 ezer nm** volt, a 2017 évi **2 326 ezer nm**-el szemben. Ez 17 %-os növekedést jelet 2017 évhez képest.

Ezzel gyakorlatilag vissza kerültünk a 2016 évi szintre ( **2 752 ezer nm**) , amihez képest 2017 évben 16 %-os csökkenés volt a **2 326 ezer nm**.

Ezen kívül jelentős volumenben végeztünk meder kotrást , a hozzá tartozó depónia rendezéssel valamint kézi és gépi bozótirtást. Részletes adatait a mellékelt táblázat tartalmazza.

Szolgáltatásunk nyújtásához felmerült erő és munkagép bérleti költségünk 47 406 ezer Ft volt.

**Belvíz átemelés.**

2018 év során a balatonfenyvesi szivattyútelepen 16 750 ezer m3 vizet szivattyúztunk a Balatonba szemben a 2017 évi 4 469 ezer m3 –el. A szélsőséges vízjárása jellemző, hogy 2019 évben ez az érték 600 ezer m3-re csökkent. A 2018 éví szivattyuzás részletes adatait a mellékelt táblázat tartalmazza.

A feladattervünket jóváhagyó KGY határozatban foglaltaknak fentiek szerint eleget tettünk.

Annak 2.) pontjában rögzítetteknek megfelelően a kaszált felületben jelentős növekedés volt, és az újonnan beszerzett eszközökkel a nagyobb művelési szélességet biztosító gépi bozótirtást elvégeztük.

A 3.) pontban rögzítetteknek megfelelően a Hubertus könyvvizsgálói a havi elszámolás módját és számlázási, teljesítés igazolási gyakorlatát, valamint az ezeket megalapozó szerződéseket áttekintették, és kifogást nem emeltek ellene.

**Határozati javaslat:**

**A Küldöttgyűlés elfogadja a 2018 évi feladatok teljesítéséről szóló beszámolót 2 736 076 nm csatorna felület kaszálásáról, 47 762 m3 meder kotrásról, 144 800 nm bozót irtásról, 1592 műszak óra csatorna és műtárgy kézi karbantartásáról, és 241 262 nm depónia rendezésről.**

Kelt: 2019.05.20. Kéthely Sári-puszta

Csató András IB Elnök